Október

Október az év tizedik hónapja a Gergely-naptárban. A latin octo szóból származik, melynek jelentése nyolc – utalva arra, hogy eredetileg ez volt a nyolcadik hónap a római naptárban, mielőtt a január és február hónapokat hozzáadták az évhez. A 18. századi nyelvújítók szerint az október: mustonos. A római katolikus egyház októbert a rózsafüzér hónapjának tekinti. A népi kalendárium Mindszent havának nevezi, a protestánsok pedig gyakran a reformáció hónapjának (mivel Magyarországon október 31-én tartják a reformáció ünnepét).

Október eseményei 

 október 1.:
 zenei világnap – UNESCO (1975 óta)
 idősek világnapja – ENSZ (1991 óta)
 Ciprus: A függetlenség napja
 Kínai Népköztársaság: A Népköztársaság kikiáltásának évfordulója
 Nigériai Szövetségi Köztársaság: A függetlenség napja
 Tuvalu (Ausztrália és a Csendes-Óceáni Szigetek): A függetlenség napja
 Hongkong: nemzeti ünnep
 Kamerun: egyesülés napja

 október 2.:
 Guineai Köztársaság: A függetlenség kikiáltásának évfordulója
 Az erőszakmentesség világnapja (ENSZ által elfogadott, Mahátma Gandhi születésének emlékére) (2007 óta)
 október 3.:
 Németország nemzeti ünnepe – Nyugat- és Kelet-Németország újraegyesítése
 Koreai Köztársaság : Nemzeti ünnep, az államalapítás napja, Korea  általi alapításának napja.
 október 4.:
 Lesothoi Királyság – A függetlenség napja (1966)
 Assisi Szent Ferenc névünnepe
 Az állatok világnapja

 október 5.:
 a Pedagógusok világnapja (1996)
 Portugália: a köztársaság napja
 Wallenberg nap (1989 óta) 
 október 6.:
 nemzeti gyásznap – az aradi vértanúk kivégzése
 Egyiptom: a fegyveres erők napja

 október 7.:
 a Rózsafüzér királynője ünnepe

 október 8.:
 Horvátország – a függetlenség napja
 Peru – Battle of Angamos

 október 9.:
 Ugandai Köztársaság A függetlenség napja (1962)
 Puerto Rico: Amerika felfedezésének napja
 Amerikai Egyesült Államok: Amerika felfedezésének napja
 Japán: Egészség és sport napja
 Ecuador:Guayaquil függetlenségének napja
 Postai világnap – 1874. október 9-én alapították az Általános Postaegyesületet, az alapító országok között volt Magyarország is.
 Szent Dénes ünnepe
 október 10.:
 Lelki egészség napja – 1994 óta
 A halálbüntetés elleni harc világnapja
 Tajvan nemzeti ünnepe 
 A Fidzsi-szigetek függetlenségi napja
 október 11.: 
 az Előbújás Világnapja (coming out) (a melegek önfelvállalása).
 október 12.:
 Spanyolország nemzeti ünnepe – Amerika felfedezése 1492
 Uruguay, Venezuela, Chile, Paraguay, Mexikó, Argentína, Costa Rica, Kolumbia: Amerika felfedezésének napja
 Az Egyenlítői-Guinea függetlenségének napja (National Day-1968)
 október 13.:
 Nemzetközi öltözz ki nap
 október 14.:
 Szabványosítási világnap
 Jemen: októberi forradalom
 október 15.:
 A Fehér bot (a vakok és gyengénlátók) nemzetközi napja (1988 óta)
 Ölelés világnapja
 A Falusi nők világnapja (1996 óta)
 A kézmosás világnapja   (UNICEF)
 október 16.:
 Szentszék: II. János Pál pápa megválasztásának évfordulója
 Élelmezési világnap
 A kenyér világnapja
 október 17.: 
 A szegénység elleni küzdelem világnapja
 október 18.: 
 A magyar festészet napja
 Európai Unió Emberkereskedelem Elleni Napja
Alaszka napja
 október 19.: 
 Albánia: Teréz anya napja
 október 20.: 
 A csontritkulás világnapja
 Statisztikai világnap
 október 21.: 
 Földünkért világnap
 Vissza a jövőbe nap – A filmtrilógia szerint 2015-ben ezen a napon érkezik meg a múltból Marty McFly és a Doki.
 október 22.:
 Dadogók nemzetközi világnapja
 Caps Lock világnapja
 október 23.:
 a Magyar Köztársaság nemzeti ünnepe – az 1956-os forradalom kitörése
 a köztársaság napja – köztársaság kikiáltása 1989. október 23-án
 Kémiai Mólnap
 október 24.:
 az ENSZ napja
 Az origami világnapja
 A magyar operett napja
 Zambia : A függetlenség napja
 október 26.: 
 Ausztria nemzeti ünnepe – 1955-ös osztrák alkotmány és függetlenség kikiáltása
 október 28.:
 Csehország nemzeti ünnepe – 1918-as függetlenség elnyerése
 Görögország nemzeti ünnep.
 az Animáció Világnapja, ugyanis a rajzfilmkészítés úttörőjének számító Emile Reynaud ezen a napon nyitotta meg Optikai Színházát Párizsban, 1892-ben. Megünneplését az ASIFA nemzetközi szervezete kezdeményezte 2002-ben
 október 29.: 
 Török Köztársaság: nemzeti ünnepe
 október 30.:
 október 31.:
 őszirózsás forradalom
 a reformáció ünnepe
 Halloween éjszakája
 a Samhaint – kelta újévet ekkor ünneplik

 Október első hétfője: Építészek világnapja és Habitat világnap 1986-ban rendezték meg először az ENSZ Emberi Települések Bizottságára (Habitat) utalva.
 Október 5 - 6 Gyalogló világnap.
 Október első hétvégéjén Európai Madármegfigyelő Napok.
 Október második szerdája: A természeti katasztrófák világnapja
 Október második péntekje: a tojás világnapja
 Október második szombatja: a Hospice Ellátás Világnapja.
 Október harmadik vasárnapja: Misszionáriusok Világnapja 1926 óta.
 Október negyedik hétfője: Iskolai könyvtárak világnapja
 Október utolsó munkanapja: Takarékossági világnap
 A hónap utolsó vasárnapján a nyári időszámítás vége
 Október 24 - 30. A lefegyverzés hete
 Október végén érkezik a Halley üstököshöz kapcsolódó meteorraj, az Orionidák.
 A hindu holdnaptár kárttika hónapjában (október-november) az újhold napjára esik a díváli (más néven dípávali, (Dévanágari:दिवाली) a fények ünnepe. A hindu vallás egyik legjelentősebb ünnepe, amelyről a szikh és dzsaina vallásúak is megemlékeznek.
 Október 2. hétfője: Amerikai Egyesült Államok: Kolumbusz-nap (1492), Amerika felfedezésének napja.

Kiegészítések 
 A horoszkóp csillagjegyei közül az alábbiak esnek októberre:
 Mérleg (szeptember 23. – október 23.) és
 Skorpió (október 24. – november 22.).
 Október folyamán a Nap az állatöv csillagképei közül a Szűz csillagképből a Mérleg csillagképbe lép.
 október utolsó vasárnapján 3 órakor állítjuk vissza az órát egy órával, ami a nyári időszámítás végét és a téli („normál”) időszámítás kezdetét jelenti.
 A szökőévek kivételével az október a hét ugyanazon napjával kezdődik, mint a január

Érdekességek 
 Az Arvisurák szerint Magvető hava.

Jegyzetek

További információk 
 Mindszent hava – október
 Október.lap.hu - linkgyűjtemény
 Népi megfigyelések októberre

Október